ഉബോൺ രാച്ചതാനി പ്രവിശ്യ

ഉബോൺ രാച്ചതാനി പ്രവിശ്യ തായ്‌ലൻഡിലെ എഴുപത്തിയാറ് പ്രവിശ്യകളിൽ ഒന്നാണ്. ഇസാൻ എന്ന അപരനാമത്തിൽ അറിയപ്പെടുന്ന വടക്കുകിഴക്കൻ തായ്‌ലൻഡിൻറെ താഴ് ഭാഗത്ത് സ്ഥിതിചെയ്യുന്ന ഇത് ബാങ്കോക്കിൽ നിന്ന് ഏകദേശം 630 കിലോമീറ്റർ (390 മൈൽ) അകലെയാണ്. ഇതിൻറെ അയൽ പ്രവിശ്യകൾ (പടിഞ്ഞാറ് നിന്ന് ഘടികാരദിശയിൽ) സിസാകെത്, യാസോത്തോൺ, അംനാത് ചാരോൻ എന്നിവയാണ്. വടക്ക്, കിഴക്ക് വശങ്ങളിൽ ഇത് ലാവോസിലെ സലാവൻ, ചമ്പസാക്ക് പ്രവിശ്യകളുമായും തെക്കുഭാഗത്ത് കംബോഡിയയിലെ പ്രീ വിഹീർ പ്രവിശ്യയുമായും അതിർത്തികൾ പങ്കിടുന്നു.

 ഭൂമിശാസ്ത്രം 
ഖൊറാത്ത് പീഠഭൂമിയിലെ ഏറ്റവും വലിയ നദിയായ മുൺ നദി ഖോംഗ് ചിയാം ജില്ലയിൽവച്ച് മെക്കോങ് നദിയിൽ ചേർന്ന് തായ്‌ലൻഡിൻ്റെ ലാവോസുമായുള്ള വടക്കുകിഴക്കൻ അതിർത്തിയെ നിർണ്ണയിക്കുന്നു. മെകോങ് നദിയിലെ തവിട്ടുനിറത്തിലുള്ള ജലം മുൺ നദിയിലെ നീലിമയാർന്ന ജലവുമായി ഇടകലരുന്നതിനാൽ ഇതിനെ "മായെനാം സോങ് സി" അല്ലെങ്കിൽ "മുൺ നദി അലൂവിയം" എന്ന് വിളിക്കുന്നു. ഉബോൺ രാച്ചത്താനി നഗരകേന്ദ്രത്തിൽ നിന്ന് ഇവിടേയ്ക്കുള്ള ദൂരം ഏകദേശം 84 കിലോമീറ്റർ (52 മൈൽ) ആണ്.

തായ്‌ലൻഡ്, ലാവോസ്, കംബോഡിയ എന്നീ മൂന്ന് രാജ്യങ്ങളുടെ അതിർത്തികൾ ചേരുന്ന ഡാങ്‌ഗ്രെക് പർവതനിരകളിലെ ഒരു പ്രദേശം തായ്‌ലൻഡിനു വടക്കുള്ള "ഗോൾഡൻ ട്രയാംഗിൾ" എന്ന മേഖലയുടെ വിശേഷണത്തിൽ നിന്ന് വ്യത്യസ്തമായി "എമറാൾഡ് ട്രയാംഗിൾ" എന്ന പേരിലാണ് അറിയപ്പെടുന്നത്. ഇതിലെ "എമറാൾഡ്" എന്നത് അവിടെയുള്ള മൺസൂൺ വനങ്ങളെയാണ് സൂചിപ്പിക്കുന്നത്. ഈ പ്രവിശ്യയിലെ വനപ്രദേശങ്ങളുടെ ആകെ വിസ്തൃതി 2,808 ചതുരശ്ര കിലോമീറ്റർ (1,084 ചതുരശ്ര മൈൽ) അല്ലെങ്കിൽ പ്രവിശ്യാ പ്രദേശത്തിൻ്റെ 18 ശതമാനം ആണ്.

 ചരിത്രം 
മഹാനായ തക്‌സിൻ രാജാവിൻ്റെ ഭരണകാലത്ത് വിയൻഷ്യാനിലെ രാജാവായിരുന്ന സിരിബുൻസനിൽ നിന്ന് രക്ഷപെട്ട് സിയാം രാജ്യത്തെത്തിയ ഫ്രാ വോയുടെയും ഫ്രാ ടായുടെയും പിൻഗാമിയായ താവോ ഖം ഫോങ് ആണ് 18-ാം നൂറ്റാണ്ടിൻ്റെ അവസാനത്തിൽ ഈ നഗരം സ്ഥാപിച്ചത്. പിന്നീട് താവോ ഖാം ഫോങ് ഉബോൺ റച്ചത്താനിയുടെ ആദ്യ ഭരണാധികാരി അഥവാ "ഫ്രാ പാത്തും വോങ്സ" ആയി നിയമിക്കപ്പെട്ടു. 1792-ൽ, ഒരു പ്രവിശ്യയെന്ന പദവി നേടിയ ഉബോൺ രാച്ചത്താനി അക്കാലത്ത് ഇസാൻ മൊന്തോണിൻറെ ഭരണ കേന്ദ്രം കൂടിയായിരുന്നു.

1972 വരെയുള്ള കാലത്ത് വിസ്തീർണ്ണം അനുസരിച്ച് തായ്‌ലൻഡിലെ ഏറ്റവും വലിയ പ്രവിശ്യയായിരുന്നു ഉബോൺ റാച്ചത്താനി. 1972-ൽ ഉബോൺ റാച്ചത്താനിയിൽ നിന്നും യാസോത്തോണും 1993-ൽ അംനാത് ചാരോയനും വേർപിരിഞ്ഞു.

 ചിഹ്നങ്ങൾ 
പ്രവിശ്യാ മുദ്രയിൽ ഒരു കുളത്തിൽ വിടർന്നുനിൽക്കുന്ന താമരപ്പൂവ് കാണിക്കുന്നു. ഇത് പ്രവിശ്യയുടെ പേരിൻ്റെ അർത്ഥത്തെ സൂചിപ്പിക്കുന്നു, അത് 'താമരയുടെ രാജകീയ നഗരം' എന്ന് വിവർത്തനം ചെയ്യാവുന്നതാണ്. പ്രവിശ്യാ പുഷ്പവും താമരയാണ് (Nymphaea lotus).

 ദേശീയോദ്യാനങ്ങൾ 
താഴെപ്പറയുന്ന ദേശീയോദ്യാനങ്ങൾ ഉബോൺ റച്ചത്താനി പ്രവിശ്യയിലുണ്ട്.:

 പ്രവിശ്യയുടെ തെക്കൻ പർവതപ്രദേശത്ത് സ്ഥിതി ചെയ്യുന്ന ഫു ചോങ്-നാ യോയി ദേശീയോദ്യാനം.
 ഖോങ് ചിയാം ജില്ലയിലെ കായെങ് താനാ ദേശീയോദ്യാനം.
 ഫാ തായെ ദേശീയോദ്യാനം - പീഠഭൂമികൾ, കുന്നുകൾ എന്നിവ ദേശീയോദ്യാനത്തിൻറെ ഭൂപ്രകൃതിയിൽ ആധിപത്യം പുലർത്തുന്നു. ഇവിടെയുള്ള ചെങ്കുത്തായ പാറക്കെട്ടുകൾ ഭൂകമ്പത്തിൻ്റെ ഫലമായി സൃഷ്ടിക്കപ്പെട്ടവയാണ്. ഫാ ടായെ, ഫാ ഖാം എന്നിവയാണ് ദേശീയോദ്യാനത്തിലെ ചില ഹൃദയഹാരിയായ സ്ഥലങ്ങൾ. ഇവിടെയുള്ള പാറക്കെട്ടുകളിൽ 3,000 മുതൽ 4,000 വർഷങ്ങൾക്ക് മുമ്പുള്ള നിരവധി ചരിത്രാതീത ഗുഹാചിത്രങ്ങൾ നിലനിൽക്കുന്നു. ഈ ഗുഹാ ചിത്രങ്ങളിൽ മത്സ്യബന്ധനം, നെൽകൃഷി, മനുഷ്യർ, മൃഗങ്ങൾ, കൈകൾ, ജ്യാമിതീയ രൂപകല്പനകൾ എന്നിവ ചരിത്രാതീത കാലത്തെ ജീവിതത്തെ ചിത്രീകരിക്കുകയും അവിടെ ജീവിച്ചിരുന്ന ജനങ്ങളുടെ പുരാതന ജീവിതശൈലി പ്രതിഫലിപ്പിക്കുകയും ചെയ്യുന്നു.
പ്രവിശ്യയിലുള്ള നാല് ദേശീയ ഉദ്യാനങ്ങളും മറ്റ് രണ്ട് ദേശീയ ഉദ്യാനങ്ങളുമും ചേർത്ത് തായ്‌ലൻഡിൻ്റെ സംരക്ഷിത പ്രദേശങ്ങളുടെ മേഖല 9 (ഉബോൺ റാച്ചത്താനി) സൃഷ്ടിക്കപ്പെട്ടിരിക്കുന്നു.

 ഫു ചോങ്-നാ യോയി ദേശീയോദ്യാനം, 686 ചതുരശ്ര കിലോമീറ്റർ (265 ചതുരശ്ര മൈൽ)
 ഫാ ടായെ നാഷണൽ പാർക്ക്, 340 ചതുരശ്ര കിലോമീറ്റർ (130 ചതുരശ്ര മൈൽ)
 ഖാവോ ഫ്രാ വിഹാൻ ദേശീയോദ്യാനം, 130 ചതുരശ്ര കിലോമീറ്റർ (50 ചതുരശ്ര മൈൽ)
 കായ്ങ് താന ദേശീയോദ്യാനം, 80 ചതുരശ്ര കിലോമീറ്റർ (31 ചതുരശ്ര മൈൽ)

 വന്യജീവി സങ്കേതങ്ങൾ 
കണ്ണി=https://en.wikipedia.org/wiki/File:Sirindhorn_Reservoir.jpg|വലത്ത്‌|ലഘുചിത്രം|250x250ബിന്ദു|സിരിന്ദോൺ റിസർവോയർ, സിരിന്ദോൺ ജില്ല.
പ്രവിശ്യയിലെ രണ്ട് വന്യജീവി സങ്കേതങ്ങളെ മറ്റ് നാല് വന്യജീവി സങ്കേതങ്ങളോടൊപ്പം തായ്‌ലൻഡിൻ്റെ സംരക്ഷിത പ്രദേശങ്ങളുടെ മേഖല 9 (ഉബോൺ റാച്ചത്താനി) സൃഷ്ടിച്ചിരിക്കുന്നു.

 ബുന്താരിക്-യോട്ട് മോൺ വന്യജീവി സങ്കേതം, 350 ചതുരശ്ര കിലോമീറ്റർ (140 ചതുരശ്ര മൈൽ)
 യോട്ട് ഡോം വന്യജീവി സങ്കേതം, 225 ചതുരശ്ര കിലോമീറ്റർ (87 ചതുരശ്ര മൈൽ)

 ആരോഗ്യ രംഗം 
ഉബോൺ റച്ചത്താനി പ്രവിശ്യയിലെ പ്രധാന ആശുപത്രി സൺപാസിത്തിപ്രസോംഗ് ആശുപത്രിയാണ്.

 ഗതാഗതം 

 വ്യോമം 
ഉബോൺ രാച്ചത്താനി വിമാനത്താവളം ഈ പ്രവിശ്യയിലെ വ്യോമ സേവനങ്ങൾ നിർവ്വഹിക്കുന്നു.

 റെയിൽവേ 
പ്രവിശ്യയിലെ പ്രധാന റെയിൽവേ സ്റ്റേഷൻ ഉബോൺ റാച്ചത്താനി റെയിൽവേ സ്റ്റേഷനാണ്.

 അവലംബം 

വർഗ്ഗം:തായ്‌ലാൻറിലെ പ്രവിശ്യകൾ